**Metodický pokyn Ministerstva dopravy Slovenskej republiky č. 1/2023,
ktorým sa stanovuje mechanizmus úpravy ceny v dôsledku zmien nákladov pri projektoch modernizácie a novovýrobe dráhových vozidiel – zmena zmluvy, rámcovej dohody a koncesnej zmluvy počas jej trvania**

**Článok 1**

1. Ministerstvo dopravy Slovenskej republiky (ďalej len „ministerstvo“) vydáva tento metodický pokyn s cieľom stanoviť transparentný mechanizmus úpravy cien v rámci zmluvných podmienok pri projektoch modernizácie a novovýroby dráhových vozidiel[[1]](#footnote-1), zákaziek, ktoré boli zadané podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, (ďalej „ZVO“) alebo sú obstarávané podľa interných predpisov verejných obstarávateľov a obstarávateľov v súlade so ZVO, u ktorých už uplynula lehota na predkladanie ponúk, v prípade verejných obstarávaní (ďalej len „súťaž“), ktoré už boli vyhlásené a v prípade verejných obstarávaní, pri ktorých už došlo k podpisu zmluvy s dodávateľom zákazky.
2. Metodický pokyn je určený organizačným útvarom Úradu, ktorým je ministerstvo
a právnickým osobám v zakladateľskej a zriaďovateľskej pôsobnosti ministerstva (rozpočtové organizácie, obchodné spoločnosti s majetkovou účasťou štátu a štátne podnikateľské organizácie), ktoré sú financované úplne alebo čiastočne z verejných prostriedkov, a ktoré zabezpečujú realizáciu projektov modernizácie dráhových vozidiel ako aj obstarávanie nových dráhových vozidielfinancovaných z verejných prostriedkov[[2]](#footnote-2).
3. V zmysle *„Všeobecného metodického usmernenia Úradu pre verejné obstarávanie
k aplikácii §18 ods. 1 písm. c) zákona č. 343/2015 Z. z o verejnom obstarávaní a o zmene
a doplnení niektorých zákonov“* z mája 2022 č. 6/2022 má Metodický pokyn ministerstva
č. 1/2023 za cieľ definovať mechanizmus pre uplatňovanie nárokov dodávateľov zákaziek vzhľadom na nepredvídateľné nárasty cien výrobných materiálov tak, aby bola splnená podmienka preukázania príčinnej súvislosti medzi skokovým nepredvídateľným nárastom vybraných výrobných materiálov spôsobeným pandémiou COVID-19 a vojnou Ruskej federácie na území Ukrajiny.
4. Metodický pokyn, vzhľadom na to, že rozdelenie materiálovej zložky zákazky na konkrétne samostatné materiály je veľmi náročné až prakticky nerealizovateľné, odkazujúc sa na bod E.7[[3]](#footnote-3) Všeobecného metodického usmernenia Úradu pre verejné obstarávanie k aplikácii §18 ods. 1 písm. c) zákona č. 343/2015 Z. z o verejnom obstarávaní a o zmene a doplnení niektorých zákonov, používa na výpočet objektivizovaný ekonomický ukazovateľ Štatistického úradu SR sledujúci vývoj cien priemyselných výrobcov. Tento ukazovateľ je priemerným a zástupným ukazovateľom vývoja výrobných cien materiálovej zložky zákazky.

**Článok 2**

1. Metodický pokyn a mechanizmus úpravy ceny sú verejní obstarávatelia a obstarávatelia (ďalej len „obstarávateľ“)[[4]](#footnote-4) povinní uplatňovať na výpočet hodnoty dodatku zmluvy (navýšení a nárokov) v dôsledku vopred nepredvídateľných zmien nákladov
na výrobné materiály (ďalej len „mechanizmus výpočtu navýšenia“) pri všetkých projektoch modernizácie dráhových vozidiel a obstarávaných nových dráhových vozidlách v zmysle Článku 1, ods. 1.
2. Metodický pokyn a z neho vychádzajúci mechanizmus výpočtu navýšenia stanovuje
3 časové obdobia:
	1. referenčným dlhodobým obdobím (označené ako obdobie „$Obdobie 0$“) je časový úsek od januára 2009 do decembra 2020;
	2. obdobím s výrazným vplyvom pandémie COVID-19 a následných celosvetových narušení výroby a dodávateľsko-odberateľských reťazcov na materiálové náklady dodávateľov zákaziek je časový úsek od januára 2021 do decembra 2021 (označené
	ako obdobie „$Obdobie 1$“);
	3. obdobím s výrazným vplyvom eskalácie napätia a následnej vojny Ruskej federácie na území Ukrajiny na materiálové náklady dodávateľov zákaziek je časový úsek od januára 2022 do ukončenia vojny Ruskej federácie na území Ukrajiny a jej vplyvov (označené ako obdobie „$Obdobie 2$“).
3. Pre aplikáciu mechanizmu úpravy ceny je rozhodujúcim obdobím kvartál, pričom:
4. referenčným kvartálom (označené ako kvartál „$t\_{0}$“) je kvartál, do ktorého spadá kalendárny deň, v ktorý uplynula lehota na predkladanie ponúk do súťaže
na modernizáciu a novovýrobu dráhových vozidiel;
5. rozhodujúcim kvartálom (označené ako kvartál „$t$“) je kvartál, v ktorom prebiehalo zhotovovanie/realizácia modernizácie a novovýroby dráhových vozidiel a za ktorý si dodávateľ zákazky uplatňuje mechanizmus úpravy ceny;
6. obdobím na výpočet očakávaného rizika (označené ako „$t\_{riziko}$“)
na základe vývoja výrobných cien priemyselnej výroby („$pv$“), teda materiálovej zložky zákazky, je obdobie 5 rokov predchádzajúce referenčnému kvartálu „$t\_{0}$“.
7. Dodávateľ zákazky si môže uplatniť mechanizmus výpočtu navýšenia (výpočet hodnoty dodatku) za kvartály v „$Obdobie 1$“, za kvartály v „$Obdobie 2$“, alebo súčasne za kvartály v „$Obdobie 1$“ a „$Obdobie 2$“. Vzhľadom na to, že „$Obdobie 2$“ je v čase vydávania tohto metodického pokynu prebiehajúce a neukončené, dodávateľ zákazky si za dané obdobie môže za realizáciu v danom období uplatniť viaceré žiadosti s mechanizmom výpočtu navýšenia v dôsledku vopred nepredvídateľných zmien nákladov.
8. Mechanizmus výpočtu navýšenia stanovuje na výpočet objektivizovaný ekonomický ukazovateľ Štatistického úradu SR sledujúci priemerný vývoj cien prislúchajúcich priemyselných výrob podľa členenia SK NACE Rev. 2[[5]](#footnote-5). Tento ukazovateľ je priemerným a zástupným ukazovateľom vývoja výrobných cien materiálovej zložky zákazky. Do výpočtu mechanizmu navýšenia vstupujú kvartálne hodnoty indexov ukazovateľa „*Indexy cien priemyselných výrobcov podľa SK NACE Rev. 2 (2015=100) - spolu - štvrťročne [sp2058qs]*[[6]](#footnote-6)“ a konkrétne hodnoty odvetvia „*C Priemyselná výroba*“ (ďalej len „ukazovateľ“) k časovému obdobiu „*december 2015=100*“ označeného ako „$pv$“, ktoré sú dostupné na webovej stránke Štatistického úradu SR.
9. Na možnosť výpočtu navýšenia je potrebné definovať, vypočítať (v EUR) a predložiť a zdokladovať materiálovú zložku konkrétneho dráhového vozidla na základe plánu výroby vymedzenú podstatnými dodacími a kvalitatívnymi podmienkami platnosti ceny v hodnotovom vyjadrení času „$t\_{0}$“. Zásadne je nutné zabudovanie týchto materiálov v dráhovom vozidle podľa platnej dokumentácie. Na účely metodického pokynu je potrebné vypočítať, stanoviť a zdokladovať materiálovú zložku konkrétneho dráhového vozidla v obdobiach:
	1. „$t\_{0}$“, tzn. hodnotu materiálovej zložky (v EUR) konkrétneho dráhového vozidla v období (kvartáli) podávania ponuky do súťaže označenú ako „$MZ\_{t\_{0}}$“. Na základe cenovej kalkulácie je potrebné predložiť a zdokladovať celkový podiel a hodnotu materiálovej zložky z jednotkovej ceny dráhového vozidla v období „$t\_{0}$“ a rozdeliť danú hodnotu na sumy podľa plánu výroby do jednotlivých nasledujúcich kvartálov, tzn. do období „$t$“;
	2. „$t$“, tzn. hodnotu zabudovanej materiálovej zložky (v EUR, časť hodnoty „$MZ\_{t\_{0}}$“) konkrétneho dráhového vozidla v období (kvartáli) zabudovávania do dráhového vozidla vyjadrenú v hodnote času „$t\_{0}$“ označenú ako „$MZ\_{t}$“. Materiálovú zložku „$MZ\_{t}$“, tzn. jednotlivé sumy zabudovaných materiálových častí je na základe plánu výroby potrebné zdokladovať dodávateľskými faktúrami, resp. výdajovými listmi zo skladu alebo inými dokladmi preukazujúcimi zabudovanie do dráhového vozidla.
10. Výslednú hodnotu navýšenia medzi obdobiami „$t\_{0}$“ a „$t$“ podľa mechanizmu navýšenia je možné vypočítať ako súčet navýšení za počítané obdobia a konkrétne dráhové vozidlá nasledovne:

Výsledná hodnota násobiteľa úpravy (koeficient zmeny „$P\_{pv}$“) pre jedno konkrétne dráhové vozidlo je vypočítaná ako podiel hodnoty indexu za kvartál v čase „$t$“ a hodnotyindexu za kvartál v čase „$t\_{0}$“.

Od vypočítaného podielu sa odpočíta priemerné medziročné tempo rastu hodnoty kvartálnych indexov „$TR priem pv\_{t\_{riziko}}$“ukazovateľa priemyselnej výroby „$pv$“ v čase „$t\_{riziko}$“. Ak je hodnota „$TR priem pv\_{t\_{riziko}}$“ nižšia ako číslo 0, použije sa hodnota 0.

Navýšenie za materiálovú zložku konkrétneho dráhového vozidla (t.j. „$Navýšenie P\_{pv}$“) je vypočítané ako násobok násobiteľa úpravy (koeficientu zmeny) „$P\_{pv}$“ a materiálovej zložky (v EUR, časť hodnoty „$MZ\_{t\_{0}}$“) konkrétneho dráhového vozidla v období (kvartáli) zabudovávania do dráhového vozidla „$MZ\_{t}$“ v čase „$t$“, od ktorého je následne odpočítaná rovnaká materiálová zložka (v EUR) konkrétneho dráhového vozidla v období (kvartáli) zabudovávania do dráhového vozidla („$MZ\_{t}$“) v čase „$t$“.

V prípade výpočtu navýšenia za viaceré rozhodujúce obdobia „$t$“ je navýšenie konkrétneho dráhového vozidla za jednotlivé žiadané a počítané kvartály „$t$“ vypočítané ako súčet navýšenia materiálovej zložky konkrétneho dráhového vozidla „$Navýšenie P\_{pv}$“ v obdobiach „$t$“.

Celkové navýšenie za všetky počítané dráhové vozidlá a obdobia „$t$“ sú vypočítané ako súčet hodnôt „$Navýšenie P$“.

1. V prípade, že násobiteľ úpravy (koeficient zmeny „$P\_{pv}$“) pre konkrétne dráhové vozidlo dosahuje hodnoty nižšie ako číslo 1, použije sa vo výpočte hodnota pre „$P\_{pv}$“rovná číslu 1.
2. Výsledný súhrnný nárok dodávateľa zákazky a súhrnné navýšenie má hodnotu:
3. V prípade, ak zmluva o realizácii diela/zákazky už obsahuje indexačnú časť (valorizáciu), výsledná hodnota navýšenia bude vypočítaná podľa tohto metodického pokynu a následne znížená o hodnotu indexácie (valorizácie) vyplývajúcu zo zmluvy o realizácii diela.
4. V prípade, ak zmluva o realizácii diela neobsahuje indexačnú časť (valorizáciu), výsledná hodnota navýšenia je vypočítaná na základe nárastu cenových nákladov podľa tohto metodického pokynu.
5. Vzorec pre výpočet navýšenia a násobiteľov úpravy je nasledovný:

$$P\_{pv}=\left(\frac{pv\_{t}}{pv\_{t\_{0}}}\right)-TR priem pv\_{t\_{riziko}}$$

$$Navýšenie P\_{pv}=(P\_{pv}\*MZ\_{t})-MZ\_{t}$$

$Navýšenie P=$ **súčet navýšení** „$Navýšenie P\_{pv}$“ **konkrétneho dráhového vozidla
za jednotlivé žiadané a počítané kvartály** „$t$“

$Celkové navýšenie $**= súčet hodnôt** „$Navýšenie P$“ **za jednotlivé konkrétne dráhové vozidlá**

Kde:

$P\_{pv}$:násobiteľ úpravy (koeficient zmeny), ktorý bude použitý pre výpočet navýšenia za konkrétne dráhové vozidlo medzi obdobiami „$t\_{0}$“ a „$t$“. Hodnota násobiteľa úpravy sa zaokrúhľuje matematicky na 3 desatinné miesta. V prípade, ak je vypočítaná hodnota nižšia ako číslo 1, použije sa vo výpočte číslo 1.

$pv$ : hodnota indexu podľa Článku 2, ods. 5 za prislúchajúci kvartál. Indexy vstupujúce do výpočtu majú povahu kvartálnych indexov december 2015=100.

$t$ : kvartál zabudovávania/realizácie zákazky, rozhodujúci kvartál, kvartál v ktorom prebiehala realizácia zákazky a za ktorý si dodávateľ zákazky uplatňuje mechanizmus úpravy ceny.

$t\_{0}$ : kvartál podávania ponúk, referenčný kvartál, kvartál do ktorého spadá kalendárny deň, v ktorý uplynula lehota na predkladanie ponúk
do súťaže na zhotovenie zákazky.

$t\_{riziko}$ : obdobie 5 rokov späť na výpočet tzv. očakávaného rizika, obdobím na výpočet očakávaného rizika na základe vývoja ceny ukazovateľa podľa Článku 2, ods. 5 je obdobie 5 rokov predchádzajúce referenčnému kvartálu „$t\_{0}$“.

$TR priem m\_{t\_{riziko}}$ : aritmetický priemer medziročného tempa rastu kvartálnych indexov ukazovateľa v čase „$t\_{riziko}$“. V prípade, ak je vypočítaná hodnota nižšia ako 0, použije sa hodnota 0.

$Navýšenie P\_{pv}$ : čisté navýšenie konkrétneho dráhového vozidla za konkrétnu materiálovú zložku $MZ\_{t}$a konkrétny kvartál

$MZ\_{t}$ : hodnota zabudovanej materiálovej zložky (v EUR, časť hodnoty „$MZ\_{t\_{0}}$“) konkrétneho dráhového vozidla v období (kvartáli) zabudovávania do dráhového vozidla vyjadrenú v hodnote času „$t\_{0}$“ označenú ako „$MZ\_{t}$“, na základe spôsobu určenia podľa Článku 2, ods. 5.

$Navýšenie P$ : vypočítaný súčet navýšení „$Navýšenie P\_{pv}$“konkrétneho dráhového vozidla za jednotlivé žiadané a počítané kvartály „$t$“.

$Celkové navýšenie $ : súčet hodnôt „$Navýšenie P$“ za jednotlivé konkrétne dráhové vozidlá.

**Článok 3**

Spracované údaje Štatistického úradu SR ukazovateľa „*Indexy cien priemyselných výrobcov podľa SK NACE Rev. 2 (2015=100) - spolu - štvrťročne [sp2058qs]*“ a konkrétne hodnoty odvetvia „*C Priemyselná výroba*“ potrebné na výpočet, ktorým sa stanovuje mechanizmus úpravy ceny podľa tohto Metodického pokynu, sú zverejňované na webovom sídle Štatistického úradu SR a budú zverejnené a aktualizované na webovej stránke Ministerstva dopravy Slovenskej republiky.

**Článok 4**

Tento Metodický pokyn nadobúda účinnosť dňa ............... 2023. Ukončenie platnosti tohto Metodického pokynu bude závisieť od ukončenia vojny Ruskej federácie na území Ukrajiny a jej vplyvov a bude definované vydaním samostatného Metodického pokynu, alebo rozhodnutím Ministerstva dopravy Slovenskej republiky.

Obstarávateľ zároveň môže z dôvodu financovania ohraničiť vykonateľnosť metodického pokynu formou ustanovenia v dodatku k zmluve.

 V Bratislave

 **Andrej Doležal**

minister dopravy

 Slovenskej republiky

1. §20 zákona 513/2009 Z. z. o dráhach a o zmene a doplnení niektorých zákonov [↑](#footnote-ref-1)
2. §2 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov [↑](#footnote-ref-2)
3. bod E.7 <https://www.uvo.gov.sk/metodikavzdelavanie/metodicke-usmernenia-a-vykladove-stanoviska/vseobecne-metodicke-usmernenia-k-zakonu-c-3432015-zz-6f2.html?id=4618> [↑](#footnote-ref-3)
4. §7 – 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov [↑](#footnote-ref-4)
5. Štatistická klasifikácia ekonomických činností SK NACE Rev. 2: [https://slovak.statistics.sk/wps/portal/!ut/p/z1/jZBBb4JAEIV\_Sw8cuzM46K69LRxk1SZASsC9NGgQSVwwuC1\_v9T00Cbt1rnN5Hvz8h5oKEF31XvbVLbtu-o87Tu9eE25EmHoS8TnTYSKVJyGMvNRzqG4AdFKxgHfIortao5Kxnm2TIlQEuh79PjHSLxP7wC0-30B2mmhgi\_AFfE\_kzXodm\_YeDAMmZjRdCU\_CPiSuE-fHctuT6IBPdTHeqgH9jZM1Z-svVyfPPRwHEfW9H1zrtmhNx7-Jjn1VwvlTxJ2Uzv8W7Y4ClFliyTfJC-ENLvV5wQuJs9LbBNTCCse04cPbc-u4w!!/#Z7\_Q7I8BB1A00HCB0IR6PUKPT3032](https://slovak.statistics.sk/wps/portal/%21ut/p/z1/jZBBb4JAEIV_Sw8cuzM46K69LRxk1SZASsC9NGgQSVwwuC1_v9T00Cbt1rnN5Hvz8h5oKEF31XvbVLbtu-o87Tu9eE25EmHoS8TnTYSKVJyGMvNRzqG4AdFKxgHfIortao5Kxnm2TIlQEuh79PjHSLxP7wC0-30B2mmhgi_AFfE_kzXodm_YeDAMmZjRdCU_CPiSuE-fHctuT6IBPdTHeqgH9jZM1Z-svVyfPPRwHEfW9H1zrtmhNx7-Jjn1VwvlTxJ2Uzv8W7Y4ClFliyTfJC-ENLvV5wQuJs9LbBNTCCse04cPbc-u4w%21%21/#Z7_Q7I8BB1A00HCB0IR6PUKPT3032) [↑](#footnote-ref-5)
6. Ukazovateľ ŠÚ SR, Indexy cien priemyselných výrobcov podľa SK NACE Rev. 2 (2015=100) - spolu - štvrťročne [sp2058qs]“: <https://datacube.statistics.sk/#!/view/sk/VBD_SLOVSTAT/sp2058qs/v_sp2058qs_00_00_00_sk> [↑](#footnote-ref-6)